महिला विश्वकप २०२३ : एकै जितमा दक्षिण अफ्रिका अन्तिम १६ मा
दक्षिण अफ्रिकाले महिला विश्वकप २०२३ मा पहिलो ऐतिहासिक जित निकालेको छ । उसले समूह-जी को रोमाञ्चक खेलमा इटालीलाई ३–२ ले हरायो । यो जितसँगै दक्षिण अफ्रिकाले अन्तिम १६ मा आफ्नो स्थान सुरक्षित गरेको छ ।
वेलिङटन — दक्षिण अफ्रिकाले महिला विश्वकप २०२३ मा पहिलो ऐतिहासिक जित निकालेको छ । उसले समूह-जी को रोमाञ्चक खेलमा इटालीलाई ३–२ ले हरायो । यो जितसँगै दक्षिण अफ्रिकाले अन्तिम १६ मा आफ्नो स्थान सुरक्षित गरेको छ ।थेम्बी कागटलानाले ९२ औं मिनेटमा निर्णायक गोल गरिन् । दक्षिण अफ्रिकाले अब नकआउट चरणमा समूह-‘ई’ को विजेता नेदरल्यान्ड्सको सामना गर्नेछ ।समूह ‘जी’ बाट यसअघि नै अर्को चरणका लागि छनोट भइसकेको स्विडेनले अर्जेन्टिनालाई २–० ले हरायो । स्विडेनको यो लगातार तेस्रो जित हो । यो जितसँगै उसको नौ अंक भएको छ ।दक्षिण अफ्रिका भने चार अंकका साथ दोस्रो स्थानमा छ । 